ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
மனித கழிவுகளை அகற்றுவோருக்கான மறுவாழ்வு
மனிதக் கழிவுகளை மனிதர்களே சுமப்பவர்களின் மறுவாழ்வுக்காக மத்திய சமூக நீதி மற்றும் அதிகாரமளித்தல் அமைச்சகம் மத்திய அரசின் திட்டமான சுய வேலை வாய்ப்புத் திட்டம் ஒன்றை நடைமுறைப்படுத்தி வருகிறது. இதன் கீழ் அடையாளம் காணப்பட்ட மனிதக்கழிவுகளை அகற்றும் நபர்கள் மற்றும் அவர்களை சார்ந்திருப்போருக்கு கீழ்க்காணும் மறுவாழ்வு பயன்கள் அளிக்கப்படுகிறது:
- ஒரே சமயத்தில் ரூ. 40,000 நிதி உதவி.
- சலுகை வட்டி விகிதத்தில் ரூ. 15.00 லட்சம் வரை கடன்.
- ரூ. 3,25,000 வரை பின்புற மூலதன மானியத்துடன் இணைக்கப்பட்ட கடன்.
- மாதம் ரூ. 3000 ஊக்கத்தொகையுடன் இரண்டு ஆண்டுகள் வரை திறன் மேம்பாட்டு பயிற்சி.
மெட்ரிக்கிற்கு முந்தைய கல்வி ஊக்கத்தொகை திட்டம் என்ற தலைப்பிலான திட்டம் ஒன்றை அமைச்சகம் தூய்மை பணி மற்றும் ஆரோக்கிய ஆபத்துக்களை ஏற்படுத்தும் பணிகளின் ஈடுபட்டுள்ளவர்களின் குழந்தைகளுக்காக நடைமுறைப்படுத்தி வருகிறது. மனிதக் கழிவுகளை அகற்றும் மனிதர்களின் குழந்தைகளும் இந்த கல்வி ஊக்கத்தொகை பெற தகுதியுடையோர் ஆவர்.
30.05.2018 வரை 13 மாநிலங்கள் 13,657 பேரை அடையாளம் கண்டுள்ளது.
மாநிலம்/யூனியன் பிரதேசம் வாரியாக 30.06.2018 வரை அடையாளம் காணப்பட்டவர்கள்
|
|
வ.எண்
|
|
மாநிலம்/யூனியன் பிரதேச பெயர்
|
|
மனித கழிவை அகற்றும் மனிதர்களின் எண்ணிக்கை
|
|
01
|
|
தமிழ்நாடு
|
|
363
|
|
|
|
இதர மாநிலங்கள்
|
|
13294
|
|
|
|
|
|
மத்திய சமூக நீதி மற்றும் அதிகாரமளித்தல் துறை அமைச்சர் திரு. ராம்தாஸ் அதவாலே இன்று மக்களவையில் கேள்வி ஒன்றுக்கு எழுத்துபூர்வமாக அளித்த பதிலில் இந்த தகவலை தெரிவித்தார்.
சிறப்பு சேவைகள் மற்றும் கட்டுரைகள்
சென்னை, மொட்டைக்காரன் சாவடி, அரசு ஊராட்சி நடுநிலைப்பள்ளியில், சி.எஸ்.ஐ.ஆர்., - எஸ்.இ.ஆர்.சி. சார்பில், செலவு குறைந்த கழிப்பறை குறித்த செயல்விளக்கம்
சுகாதாரம் என்பது பொதுமக்களுக்கு அடிப்படைத் தேவையாக உள்ளது. கிராமப்புற மற்றும் மக்களின் நகர்ப்புறங்களில் வாழ்க்கைத் தரத்தை மேம்படுத்துவதை, தூய்மை இந்தியா இயக்கம் நோக்கமாகக் கொண்டுள்ளது. சி.எஸ்.ஐ.ஆர் 800 திட்டம் அறிவியல் மற்றும் தொழில்நுட்பத்தின் உதவியுடன் சாதாரண மக்களின் வாழ்க்கைத் தரத்தை மேம்படுத்துவதை நோக்கமாகக் கொண்டது. திறந்தவெளியில் கழிப்பிட முறையை ஒழித்து அனைவருக்கும் அடிப்படை வசதிகளை ஏற்படுத்தித் தருவதற்கு விரைவான முறையில் கழிவறைகள் கட்டுவது அவசியம்.
இதைக் கருத்தில் கொண்டு, சி.எஸ்.ஐ.ஆர்-எஸ்.இ.ஆர்.சி விரைவான நிறுவலுக்காக மெல்லிய ப்ரீகாஸ்ட் கான்கிரீட் பிரிவு பேனல்களைக் கொண்ட செலவு குறைந்த மற்றும் நீடித்த கழிவறைகளை உருவாக்கியுள்ளது. இதன் மொத்த செலவு சுமார் ரூ.15,000/- ஆகும்.
சென்னை ரோட்டரி சங்கம் மற்றும் சி.எஸ்.ஐ.ஆர்., - எஸ்.இ.ஆர்.சி.-யின் இந்த தொழில்நுட்பத்தில் ஆர்வம் காட்டுகிறது. இந்த சங்கம் பல்வேறு அரசுப் பள்ளிகளில் கழிவறை வசதியை ஏற்படுத்தித்தரும் நோக்கில் செயல்படுகிறது. இதைக் கருத்தில் கொண்டு, சி.எஸ்.ஐ.ஆர்-எஸ்.இ.ஆர்.சி சென்னையில் உள்ள ஒரு அரசுப் பள்ளியில் இந்த செலவு குறைந்த கழிவறை தொழில்நுட்பத்தை செயல்விளக்கம் செய்து காட்டியுள்ளது.
சி.எஸ்.ஐ.ஆர்-எஸ்.இ.ஆர்.சி நிறுவனம் சென்னை, மொட்டைக்காரன் சாவடியில் உள்ள அரசு ஊராட்சி நடுநிலைப் பள்ளியில் இரண்டு ப்ரீகாஸ்ட் சர்வீஸ் கோர் யூனிட்டுகளை நிறுவி இந்த தொழில்நுட்பத்தை செயல்படுத்தியுள்ளது. சி.எஸ்.ஐ.ஆர்., - எஸ்.இ.ஆர்.சி., இயக்குனர், மேற்கண்ட அரசு ஊராட்சி நடுநிலைப்பள்ளியில், 2023 ஆகஸ்ட் 2-ம் தேதி தொடங்கி வைத்தார். தொழில்நுட்ப செயல்விளக்கத்தை ஏ.சி.டி.இ.எல்., தலைவர் டாக்டர் ஜெ.பிரபாகர் தொடங்கி வைத்தார்.
சி.எஸ்.ஐ.ஆர்., முதுநிலை விஞ்ஞானி டாக்டர் லட்சுமிகாந்தன், மாணவர்கள், பணியாளர்கள், பள்ளித் தலைமை ஆசிரியர், சென்னை ரோட்டரி சங்கத் தலைவர் கோபி ராமு உட்பட பலர் நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945334
சுகாதாரம் மற்றும் குடும்ப நலத்துறை அமைச்சகம்
கவலையளிக்கக்கூடிய டெல்டா பிளஸ் வகை குறித்த அறிவுறுத்தலை மகாராஷ்டிரா, கேரளா மற்றும் மத்தியப் பிரதேசத்திற்கு மத்திய சுகாதார அமைச்சகம் வழங்கியது
பல்முனை சுகாதார மற்றும் பரிசோதனை உள்கட்டமைப்பை வலுப்படுத்துவதன் மூலமும் மாநிலங்களுடனான துடிப்பான ஒத்துழைப்புடன் கவனம் மிகுந்த பொது சுகாதார நடவடிக்கைகள் வாயிலாகவும் சிறப்பான கொவிட்-19 மேலாண்மையை நோக்கி இந்திய அரசு முனைப்புடன் பணியாற்றி வருகிறது.
கொவிட்-19 குறித்த முக்கிய அறிவுறுத்தல்களை மாநில அரசுகளுக்கு மத்திய சுகாதார அமைச்சகம் அவ்வப்போது வழங்கி வருகிறது.
28 ஆய்வகங்களின் கூட்டமைப்பான இன்சாகோக்கின் சமீபத்திய கண்டறிதல்களை தொடர்ந்து, கவலையளிக்கக்கூடிய டெல்டா பிளஸ் வகை குறித்த அறிவுறுத்தலை மகாராஷ்டிரா, கேரளா மற்றும் மத்தியப் பிரதேசத்திற்கு மத்திய சுகாதார அமைச்சகம் வழங்கியுள்ளது. மேற்கண்ட மாநிலங்களின் சில மாவட்டங்களில் கொவிட்-19-ன் டெல்டா பிளஸ் வகை கண்டறியப்பட்டதை தொடர்ந்து இந்த அறிவுறுத்தல் வழங்கப்பட்டுள்ளது.
மகாராஷ்டிராவின் ரத்னகிரி மற்றும் ஜல்கான் மாவட்டங்களிலும், கேரளாவின் பாலக்காடு மற்றும் பத்தனம்திட்டா மாவட்டங்களிலும், மத்தியப் பிரதேசத்தின் போபால் மற்றும் சிவபுரி மாவட்டங்களிலும் இந்த வகை கண்டறியப்பட்டுள்ளதாக இந்த மூன்று மாநிலங்களுக்கு எழுதியுள்ள கடிதத்தில் மத்திய சுகாதார செயலாளர் தெரிவித்துள்ளார்.
அதிகமாக பரவக்கூடிய தன்மை, நுரையீரல் செல்களின் ரிசப்டார்களுடன் வலுவாக ஒட்டக் கூடிய தன்மை மற்றும் பிற பொருள் எதிரிகளின் எதிர்வினையை குறைக்கும் தன்மையை இந்த கொரோனா வைரஸ் வகை கொண்டுள்ளதாக இன்சாகோக் தெரிவித்துள்ளது.
ஏற்கனவே செயல்பாட்டில் உள்ள பொது சுகாதார எதிர்வினை நடவடிக்கைகளில் இன்னும் கவனம் செலுத்துமாறு மகாராஷ்டிரா, கேரளா மற்றும் மத்திய பிரதேசத்தை மத்திய சுகாதார அமைச்சகம் கேட்டுக் கொண்டுள்ளது. இன்சாகோக்கால் அடையாளம் காணப்பட்டுள்ள மாவட்டங்களில் உடனடி கட்டுப்பாட்டு நடவடிக்கைகளை மேற்கொள்ளுமாறு மேற்கண்ட மாநிலங்களின் தலைமை செயலாளர்களுக்கு அறிவுறுத்தப்பட்டுள்ளது. மக்கள் கூட்டமாக கூடுவதை தடுக்குமாறும் பரிசோதனைகளை அதிகப்படுத்துமாறும் அவர்கள் கேட்டுக் கொள்ளப்பட்டுள்ளார்கள்.
தேவையான பரிசோதனைகளை செய்து மேலும் வழிகாட்டுதல்களை வழங்குவதற்காக தொற்று உறுதிப்படுத்தப்பட்டுள்ள நபர்களின் போதுமான அளவு மாதிரிகளை இன்சாகோக் அங்கீகாரம் பெற்ற ஆய்வகங்களுக்கு முறையாக அனுப்புமாறு அவர்களுக்கு அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729467
விவசாயத்துறை அமைச்சகம்
உலக தேனீக்கள் தினத்தைக் குறிக்கும் வகையில் 2022, மே 20 அன்று குஜராத்தில் தேசிய நிகழ்ச்சி நடைபெற உள்ளது
குஜராத்தின் நர்மதாவில் உள்ள ஏக்தா நகரில் 2022, மே 20 அன்று உலக தேனீக்கள் தினத்தை மத்திய அரசின் வேளாண் மற்றும் விவசாயிகள் நல அமைச்சகம் கொண்டாடுகிறது. இந்த நிகழ்ச்சியில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கலந்து கொள்வார். மாண்புமிகு பிரதமரின் வழிகாட்டுதல் படி நாட்டின் சிறு விவசாயிகள் பயனடைவதற்காக தேனீ வளர்ப்பை மேம்படுத்த இந்த நாள் குறிப்பிடத்தக்க வகையில் கடைப்பிடிக்கப்படுகிறது. இதே நாளில் ஜம்மு –காஷ்மீரில் புல்வாமா, ஜம்முவின்
சுகாதாரம் மற்றும் குடும்ப நலத்துறை அமைச்சகம்
தொடர்ந்து இரண்டாவது நாளாக இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை சரிவு
இந்தியாவில் தற்போது கொவிட் தொற்றுக்கு சிகிச்சை பெறுவோரின் எண்ணிக்கை 37,04,099 ஆக சரிந்துள்ளது. இது நாட்டின் மொத்த மதிப்பில் 15.87 சதவீதமாகும்.
தொடர்ந்து இரண்டாவது நாளாக சிகிச்சை பெறுவோரின் எண்ணிக்கை குறைந்து வருகிறது. கடந்த 24 மணி நேரத்தில் 11,122 பாதிப்புகள் குறைவாக பதிவாகியுள்ளது.
தற்போதைய பாதிப்பில் 82.51 சதவீதம், 13 மாநிலங்களில் ஏற்பட்டுள்ளது.
கொவிட் தொற்றிலிருந்து நம் நாட்டில் இதுவரை குணமடைந்தவர்களின் எண்ணிக்கை மொத்தம் 1,93,82,642 ஆக பதிவாகியுள்ளது. தேசிய அளவில் கொவிட் தொற்றிலிருந்து குணமடைவோர் வீதம் 83.04 சதவீதமாக உள்ளது.
கடந்த 24 மணி நேரத்தில் 3,55,338 பேர் குணமடைந்துள்ளனர்.
தொடர்ந்து இரண்டாவது நாளாக புதிய பாதிப்புகளை விட புதிதாக குணமடைந்தவர்களின் எண்ணிக்கை அதிகரித்துள்ளது.
தேசிய உயிரிழப்பு வீதம், தற்போது 1.09 சதவீதமாக உள்ளது.
கடந்த 24 மணி நேரத்தில் 4,205 உயிரிழப்புகள் நாட்டில் ஏற்பட்டுள்ளன.
உயிரிழந்தவர்களில் 73.17 சதவீதத்தினர், 10 மாநிலங்களைச் சேர்ந்தவர்கள். அதிகபட்சமாக மகாராஷ்டிராவில் 793 பேரும், அதை தொடர்ந்து கர்நாடகாவில் 480 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717870
---
(
பாதுகாப்பு அமைச்சகம்
புகையிலை எதிர்ப்பு தினத்தில் தேசிய மாணவர் படை புகையிலைக்கு எதிராக பிரச்சாரம்
புகைப்பிடிப்பதால் மக்களின் வாழ்க்கைத் தரம் பாதிக்கப்படும். ஆயுள் குறையும் என்பது அறிவியல்பூர்வமாக நிரூபிக்கப்பட்டுள்ளது.
மே 31-ம் தேதி உலக புகையிலை எதிர்ப்பு தினமாக கடைப்பிடிக்கப்படுகிறது. இதையொட்டி, தேசிய மாணவர் படையினர், புகையிலைப் பொருட்களை பயன்படுத்துவதில்லை என்று உறுதிமொழி எடுத்துக் கொண்டனர். இந்த பிரச்சாரத்தின் ஒருபகுதியாக, புகையிலைக்கு எதிரான நாடு தழுவிய பேரணிகளுக்கு தேசிய மாணவர் படையினர் ஏற்பாடு செய்திருந்தனர். வீதி நாடகங்கள் மூலமாகவும், துண்டு பிரசுரங்களை விநியோகம் செய்தும் புகையிலை பயன்படுத்துவதால் ஏற்படும் பாதிப்புகள் பற்றி விழிப்புணர்வை ஏற்படுத்தினர். உலக புகையிலை எதிர்ப்பு தினத்தின் நோக்கம், புகையிலையின் கொடிய பாதிப்புகள் குறித்து மக்களுக்கு தெளிவுபடுத்துவதும், மக்கள் ஆரோக்கியமான வாழ்க்கையை வாழவும், எதிர்கால சந்ததியினரை பாதுகாப்பதும் ஆகும்.
15 லட்சத்துக்கும் அதிகமானவர்களையுடைய தேசிய மாணவர் படை, உலகின் மிகப்பெரிய சீருடை மற்றும் ஒழுக்கமான இளைஞர் அமைப்பாகும். இது சமூகத்திற்கான பங்களிப்பாக பல்வேறு விழிப்புணர்வு பிரச்சாரங்களை செய்து வருகிறது.
பிரதமர் அலுவலகம்
அகமதாபாத்தின் கேவடியாவில் இருந்து சபர்மதி ஆற்றுப்படுகை வரையிலான கடல்-விமான சேவையை பிரதமர் தொடங்கி வைத்தார்
கேவடியாவில் உள்ள நீர் விமான நிலையம் மற்றும் கேவடியாவில் உள்ள ஒற்றுமை சிலையையும் அகமதாபாத்தின் சபர்மதி ஆற்றுப் படுகையையும் இணைக்கும் வகையிலான கடல்-விமான சேவையை பிரதமர் திரு நரேந்திர மோடி தொடங்கி வைத்தார்.
மேலும் அகமதாபாத்தின் சபர்மதி ஆற்றுப்படுகையில் உள்ள நீர் விமான நிலையம் மற்றும் அகமதாபாத்தின் சபர்மதி ஆற்றுப் படுகையையும், கேவடியாவில் உள்ள ஒற்றுமை சிலையையும் இணைக்கும் வகையிலான கடல்-விமான சேவையை பிரதமர் தொடங்கிவைத்தார். இறுதிகட்ட இணைப்பாக நீர் விமான நிலையங்களை அமைக்கும் தொடர் திட்டங்களின் கீழ் இவை அமைக்கப்பட்டுள்ளன.
விமான ஓடுதளம் அல்லது ஓடு பாதை இல்லாத இடங்களில் உபயோகப்படுத்தும் வகையில் தண்ணீரிலிருந்து மேல் எழும் மற்றும் கீழே இறங்கும் வசதிகள் இந்த கடல் விமானங்களில் உள்ளது. இதன்மூலம் கரடுமுரடான சவாலான பகுதிகள் மற்றும் தொலைதூரப் பகுதிகளை பிரதான விமான சேவைகளுடன் இணைக்கும் வகையிலும், விமான நிலையங்கள் மற்றும் ஓடுதளம் அமைக்கத் தேவைப்படும் செலவைக் குறைக்கும் வகையிலும் இந்த புதிய கடல்-விமான சேவை உதவிகரமாக இருக்கும். ஏரிகள், உப்பங்கழிகள், அணைகள் போன்ற நீர்நிலைகள், சரளைக் கற்கள், மற்றும் புற்களில் தரை இறங்கும் வசதி கொண்ட இந்த சிறிய இறகுகள் கொண்ட விமானங்களின் வாயிலாக பல்வேறு சுற்றுலா தலங்களையும் எளிதில் சென்று அடையலாம்.
-----
(
பிரதமர் அலுவலகம்
இரவு நேர விண்வெளிக் காட்சி சுற்றுலாவை மேம்படுத்தும் முயற்சியைப் பிரதமர் பாராட்டியுள்ளார்
தொலைநோக்கி மூலம் இரவு நேர விண்வெளியைக் கண்டுகளிக்கும் மறக்கமுடியாத அனுபவத்தைப் பெற மீராமார் கடற்கரைக்கு மக்கள் திரண்டு வரும் நிலையில் கோவா அறிவியல் மையம் மற்றும் கோளரங்கத்தின் மூலம் மேம்படுத்தப்படும் இரவு நேர விண்வெளிக் காட்சி சுற்றுலா முயற்சியைப் பிரதமர் திரு நரேந்திர மோடி பாராட்டியுள்ளார்.
தேசிய அறிவியல் அருங்காட்சியகங்களின் ட்விட்டர் செய்தியைப் பகிர்ந்து பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
“இத்தகைய வேகமான முயற்சிகளைக் காண மகிழ்ச்சியாக உள்ளது. ஒரு சில ஆண்டுகளுக்கு முன் மனதின் குரல் நிகழ்வின் போது வானியலில் இந்தியாவின் வளமான பாரம்பரியம் குறித்து நான் பேசியிருந்தேன். “
-------------
AD/SMB/MA/KPG
(
பிரதமர் அலுவலகம்
புதிய இந்தியா பற்றிய கூட்டத்தில் பிரதமர் திரு. நரேந்திர மோடி உரை
புதுதில்லியில் நடைபெற்ற புதிய இந்தியா பற்றிய கூட்டத்தில் பிரதமர் திரு. நரேந்திர மோடி உரை.
நாடு ஒரு மாற்றத்திற்கான காலகட்டத்தைக் கடந்து வருவதாக பிரதமர் கூறினார். உலகிலேயே மிக வேகமாக வளர்ந்து வரும் பொருளாதாரமாக இந்தியா உள்ளது என்று கூறிய பிரதமர், ஒரு சர்வதேச அறிக்கையின்படி என்றும் இல்லாத வேகத்தோடு இந்தியாவில் வறுமை குறைந்து வருவதாக கூறினார். அரசு இதற்கு வழிவகுத்துத் தருகிறது, ஆயின் இளைஞர்கள் தாம் வாய்ப்புக்களை பயன்படுத்துவதோடு அன்றி புதிய வாய்ப்புக்களையும் உருவாக்கி வருகின்றனர் என்றார்.
இளைஞர்களின் அபிலாஷைகள் மற்றும் அவர்களது வலிமையைப் போன்றே இந்தியா பெரிய அளவில் மாற்றங்களைச் செய்து வருகிறது என்றார் பிரதமர். இதற்கான ஆதாரங்களை எடுத்துக் கூறிய பிரதமர், 3 கோடி குழந்தைகளுக்கு தடுப்பூசி போடப்பட்டிருப்பது; 4 ஆண்டுகளில் 1.75 லட்சம் கிலோ மீட்டர் கிராமச் சாலைகள் அமைக்கப்பட்டிருப்பது; ஒவ்வொரு கிராமத்திற்கும் மின்சார வசதி சென்று சேர்ந்திருப்பது; 2017 ஆம் ஆண்டு அக்டோபர் முதல் 85 லட்சம் இல்லங்கள் மின்சார வசதி பெற்றிருப்பது; ஏழைகளுக்கு 4.65 கோடி சமையல் எரிவாயு இணைப்புக்கள் சென்று சேர்ந்திருப்பது மற்றும் கடந்த 4 ஆண்டுகளில் ஏழைகளுக்காக 1 கோடி குடியிருப்புகள் கட்டி முடிக்கப்பட்டிருப்பது போன்ற உதாரணங்களைக் குறிப்பிட்டார். 35 வயதுக்கு உட்பட்ட 800 மில்லியன் இளைய சக்திகளால்தான் இந்தப் பெரிய எண்ணிக்கை சாத்தியமாகியிருக்கிறது.
நாட்டில் இன்று மிகவும் சாதாரணப் பின்னணியில் இருந்து உயர்ந்த பல தலைவர்களின் எடுத்துக்காட்டுக்களை மேற்கோள் காட்டினார் பிரதமர். புதிய இந்தியாவின் இளைஞர்கள் எதை விரும்புகிறார்கள் என்பதை இவர்கள் புரிந்து கொண்டிருப்பதாக அவர் கூறினார்.
இந்தப் புதிய சூழல், அரசியல் தொடர்பானது மட்டும் அல்ல. கிராமப் பின்னணி மற்றும் சிறு நகரங்களைச் சேர்ந்த பல இளைஞர்கள் தற்போது உயர் நிர்வாகத் துறைகளில் இருக்கின்றனர். ஹிமாதாஸ் போன்று பலர் விளையாட்டுக்கான தங்கப்பதக்கங்களை நாட்டுக்காக வென்று, புதிய இந்தியாவின் பிரதிநிதிகளாக உள்ளனர்.
“எதுவும் சாத்தியமே! எல்லாமும் சாதிக்கக் கூடியதே” என்று இளைய இந்தியா நினைப்பதாக பிரதமர் கூறினார்.
தற்போது, பள்ளங்களுக்கு மாற்றாக தீர்வுகளுக்கு முக்கியத்துவம் தரப்படுவதாக பிரதமர் கூறினார். நாட்டின் தேவைகளைப் புரிந்து கொண்டு மக்களின் வாழ்க்கையை எளிமையாக்குவதற்கே முக்கியத்துவம் தரப்படுவதாக அவர் தெரிவித்தார். பாரத் மாலா, சாகர் மாலா, முத்ரா, நிமிர்ந்து நில் இந்தியா மற்றும் ஆயுஷ்மான் பாரத் ஆகிய திட்டங்கள் நாட்டின் பல்வேறு தேவைகளுக்காக வடிவமைக்கப்பட்டிருப்பதாக அவர் விளக்கமளித்தார். அரசு புதிய கண்டுபிடிப்புக்களுக்கும், ஆராய்ச்சிகளுக்கும் மிகுந்த முக்கியத்துவம் தருவதாக அவர் மேலும் கூறினார்.
டிஜிட்டல் பணப்பரிவர்த்தனையின் வளர்ச்சியை இளைஞர்கள் முன்னெடுத்துச் செல்வதாக பிரதமர் உறுதிபடக் கூறினார். நாட்டின் விடுதலைப் போராட்டத்தில் இளைஞர்களின் சக்தியும், துணிவும் கொண்டு முக்கிய பங்களிப்பை வழங்கியதாக அவர் கூறினார். புதிய இந்தியாவை உருவாக்குவதில் இதே பங்களிப்பை இன்றைய தலைமுறையைச் சேர்ந்த இளைஞர்கள் வழங்குவார்கள் என்றும் அவர் தெரிவித்தார். வழிமுறைகள் மீது மக்கள் செல்வாக்கைப் பயன்படுத்துவதற்கு பதிலாக, வளர்ச்சியை வழிநடத்தும் வழிமுறைகளே புதிய இந்தியாவில் காணப்படும் என்றார் அவர்.
(Visitor Counter : 136
உள்நாட்டு விமானப் போக்குவரத்து அமைச்சகம்
மருத்துவ உபகரணங்கள் மற்றும் பொருட்களின் போக்குவரத்து தங்குதடையின்றி மேற்கொள்ளப்படுவதை உறுதி செய்கிறது புவனேஸ்வர் விமான நிலையம்
கொவிட்-19 தொற்றுக்கு எதிரான போராட்டத்தில் நாட்டின் வலிமையை அதிகரிக்கும் வகையில் நாடு முழுவதும் உள்ள விமான நிலையங்கள், தினமும் அத்தியாவசிய மருத்துவப் பொருட்களைக் கொண்டு சேர்க்கும் பணியில் ஈடுபட்டு வருகின்றன. இந்திய விமான நிலைய ஆணையத்தின் கீழ் இயங்கும் புவனேஸ்வர் விமான நிலையமும் அதன் பங்குதாரர்களும் இந்தப் பணியில் முனைப்புடன் ஈடுபட்டு, நாள்முழுவதும் மருத்துவ உபகரணங்கள் மற்றும் பொருட்களின் போக்குவரத்து தங்குதடையின்றி மேற்கொள்ளப்படுவதை உறுதி செய்கின்றன.
மே 9-ஆம் தேதி வரை புவனேஸ்வர் விமான நிலையத்தின் வாயிலாக பல்வேறு விமானங்களில் 20.53 மெட்ரிக் டன் தடுப்பூசிகள் அடங்கிய மொத்தம் 669 பெட்டிகள் கொண்டு செல்லப்பட்டுள்ளன. பிராண வாயுவின் தேவையை நிறைவேற்றுவதற்காக ஏப்ரல் 23 முதல் மே 11-ஆம் தேதி வரை இந்திய விமானப்படைக்கு சொந்தமான 75 விமானங்களில் மொத்தம் 156 காலி பிராணவாயு டேங்கர்கள், 526 பிராணவாயு செறிவூட்டிகள், 140 பிராணவாயு சிலிண்டர்கள் ஆகியவை எடுத்துச் செல்லப்பட்டன. மேலும் பிராணவாயு செறிவூட்டிகளின் 41 பாகங்களும் பல்வேறு விமானங்கள் வாயிலாக கொண்டு செல்லப்பட்டன. 10 லிட்டர் சீம்லெஸ் சிலிண்டர்களின் 3500 பாகங்களும், 46.7 லிட்டர் சீம்லெஸ் சிலிண்டர்களின் 1520 பாகங்களும் ஒரு வாரத்திற்குள் வெளிநாடுகளிலிருந்து கொண்டுவரப்படும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718233
புவி அறிவியல் அமைச்சகம்
வடமேற்கு வங்காள விரிகுடாவில் காற்றழுத்த தாழ்வு நிலை
இந்திய வானிலை துறையின் மண்டல வானிலை மையம் / புயல் எச்சரிக்கை மையம் விடுத்துள்ள தகவல்:
ஒடிசா கடற்கரைக்கு அப்பால் வடமேற்கு வங்காள விரிகுடாவில் உருவாகிய காற்றழுத்தம், கடந்த 6 மணி நேரத்தில், வடக்கு மற்றும் வடகிழக்கு நோக்கி மணிக்கு 24 கி.மீ வேகத்தில் நகர்ந்து இன்று காலை 8.30 மணியளவில் வடமேற்கு வங்க கடல் பகுதியில், மேற்கு வங்கத்தின் சாகர் தீவுக்கு 50 கி.மீ தொலைவிலும், பங்களாதேஷின் கேபுபுரா பகுதிக்கு மேற்கு மற்றும் தென்மேற்கே 200 கி.மீ தொலைவிலும் மையம் கொண்டுள்ளது.
இது வடக்கு மற்றும் வடகிழக்கு நோக்கி நகர்ந்து மேற்கு வங்கம் மற்றும் அதனையொட்டியுள்ள பங்காளாதேஷ் கடற்கரையை சாகர் தீவுகள் மற்றம் கேபுபாரா பகுதிக்கு இடையே சுந்தர்பன்ஸ் பகுதியில் இன்று கரைகடக்கும் எனத் தெரிகிறது.
இதனால் திரிபுரா, நாகாலாந்து, மணிப்பூர், மிசோரம், அசாம் மற்றும் மேகாலயா ஆகிய பகுதிகளில் இன்று முதல் 2 நாட்களுக்கு லேசானது முதல் மிதமான மழையும், ஒரு சில இடுங்களில் கனமழையும் பெய்யும் என வானிலை மையம் தெரிவித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666988
•••••
((Visitor Counter : 108
சுற்றுலா அமைச்சகம்
‘பாரத் பர்வ்’ நிகழ்ச்சி, டெல்லி செங்கோட்டையில் இன்று தொடங்குகிறது.
6 நாள் பாரத் பர்வ் நிகழ்ச்சி, தேசியப் பற்றை ஏற்படுத்துவதாகவும், இந்தியாவின் கலாச்சார செழுமையை ஊக்குவிப்பதாகவும், பொதுமக்கள் கலந்து கொள்வதை உறுதி செய்வதாகவும் அமையும்.
2018 குடியரசு தினவிழா கொண்டாட்டத்தின் ஒரு பகுதியாக, செங்கோட்டையில்  இன்று பாரத் பர்வ் நிகழ்ச்சி தொடங்குகிறது. செங்கோட்டையில் இந்த நிகழ்ச்சி, மத்திய அரசால் ஏற்பாடு செய்யப்பட்டு, 2018 ஜனவரி 26 முதல் 31ம் தேதி வரையில் நடக்கிறது. மத்திய சுற்றுலாத்துறை செயலாளர் திருமதி. ராஷ்மி வர்மா இந்நிகழ்ச்சியை இன்று தொடங்கி வைக்கிறார். நிகழ்ச்சியின் பிரதான நோக்கம், தேற்றைப் பற்றை ஏற்படுத்துதல், இந்தியாவின் செழுமையான கலாச்சாரத்தை ஊக்குவித்தல், ஏராளமான பொதுமக்கள் இதில் கலந்து கொள்வதை உறுதி செய்தல் ஆகியவைதான்.
பாரத் பர்வ் பொதுமக்களுக்கு இன்று காலை 10 மணி முதல் திறந்து விடப்படும். 27ம் தேதி முதல் ஜனவரி 31ம் தேதி வரையில் மதியம் 12 மணி முதல் இரவு 10 மணி வரை பொதுமக்கள் அனுமதிக்கப்படுவார்கள். இருப்பினும், இந்நிகழ்ச்சியை காண வருபவர்களுக்கு அடையாள அட்டையை அவசியம். ஊடகத்துறையினரின் வசதிக்காக, நிகழ்ச்சி அரங்கில் ஒரு அறை ஒதுக்கப்பட்டுள்ளது.
இந்நிகழ்ச்சிக்கான அதிகாரப்பூர்வ அமைச்சகமாக மத்திய சுற்றுலாத்துறை அமைச்சகம் நியமிக்கப்பட்டுள்ளது. இதன் சிறப்பம்சம், குடியரசு தினவிழா அணிவகுப்பு வாகனங்கள், ஆயுதப்படை வாத்தியக்குழுவினரின் நிகழ்ச்சிகள் , பல்வேறு வகையான உணவு அரங்கங்கள், கைவினைப் பொருட்கள் மேளா, நாட்டின் பல்வேறு பகுதிகளைச் சேர்ந்த கலாச்சார நிகழ்ச்சிகள், விளம்பரம், காணொலி விளம்பர இயக்குனரகத்தின்  புகைப்பட கண்காட்சி ஆகியவை இடம்பெறுவதுதான்.
கலாச்சார நிகழ்ச்சியில், கிராமிய நடனங்கள் / பழங்குடியினர் நடனங்கள், வடக்கு மண்டல கலாச்சார மையங்களின் இசை நிகழ்ச்சிகள் மற்றும் பல்வேறு மாநில்கள் மற்றும் யூனியன் பிரதேசங்களில் இருந்து வந்திருக்கும் கலைக்குழுவினரின் நிகழ்ச்சிகள் ஆகியவை இடம்பெறும். உணவு அரங்கில், மாநிலங்கள் மற்றும் யூனியன் பிரதேசங்களின் ஸ்டால்கள், இந்திய சாலையோர வியாபாரிகள் தேசிய சங்கம்  சார்பில் பல்வேறு பகுதிகளின் சாலையோர உணவுகளை கொண்ட ஸ்டால்கள், ஓட்டல் மேலாண்மை கல்வி நிறுவனம் மற்றும் ஐடீடிசி ஆகியவற்றின் ஸ்டால்கள் இதில் அடங்கும்.
கைவினைப் பொருட்கள் மேளாவில், 50 ஸ்டால்கள் இடம்பெறுகின்றன. இதில் மாநில அரசுகள் மற்றும் ஜவுளி அமைச்சகத்தின் சார்பில் கைவினைப் பொருட்கள் மேம்பாட்டு ஆணையகத்தின் மூலம் நாட்டின் பல்வேறு பகுதிகளின் கைவினைப் பொருட்கள் காட்சிப்படுத்தப்படுகின்றன. இதில் மாநில பிரிவில், அந்தந்த மாநிலங்களின் கைவினைப் பொருட்கள் மற்றும் சுற்றுலா தொடர்பான விஷயங்கள் இடம்பெறுகின்றன. டிஏவிபி சார்பில் ‘நயா பாரத் ஹம் கர்கே ரஹேங்கே’ என்ற பெயரில் கண்காட்சி ஒன்று ஏற்பாடு செய்யப்பட்டுள்ளது. உணவு அரங்கில் இந்தியாவின் பல்வேறு மாநிலங்களின் உணவு வகைகளை பிரபலப்படுத்தும் வகையில், ‘நேரடி சமையல் விளக்க’ நிகழ்ச்சிகளும் நடக்க உள்ளது.
(Visitor Counter : 83
வேறுபாடுகளைக் களைந்து உலகம் எதிர்கொள்ளும் சவால்களை எதிர்கொள்ளவும், ஒரே குடும்பம் என்ற உணர்வுடன் உலகளாவிய நல்வாழ்வுக்காக செயல்படவும் மத்திய அறிவியல் & தொழில்நுட்பம் ; பிரதமர் அலுவலகம், பணியாளர்கள், பொது மக்கள் குறை தீர்வு , ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், ஜி 20 நாடுகளுக்கு வேண்டுகோள் விடுத்துள்ளார்.
ஜி 20 அறிவியல் துறை அமைச்சர்கள் கூட்டத்தில் தொடக்க உரையாற்றிய டாக்டர் ஜிதேந்திர சிங், நமது காலத்தின் சிக்கலான சவால்களை எதிர்கொள்வதில் உலகளாவிய ஒத்துழைப்பு மற்றும் அறிவுப் பகிர்வின் முக்கியத்துவத்தை இந்தியா அங்கீகரிக்கிறது என்றார்.
புதுமை கலாச்சாரத்தை வளர்ப்பதற்கும், நிலையான வளர்ச்சியை மேம்படுத்துவதற்கும், அனைவருக்கும் வளமான எதிர்காலத்தை உறுதி செய்வதற்கும் கூட்டு ஞானம், நிபுணத்துவம் மற்றும் வளங்களைப் பயன்படுத்த வேண்டும் என அமைச்சர் அழைப்பு விடுத்தார். ஜி20 நாடுகளை உள்ளடக்கிய, சமத்துவம் மற்றும் நிலையான வளர்ச்சியில் சிறந்து விளங்க ஒரு வலுவான நிகழ்ச்சி நிரலுடன் முன்னேற வேண்டும் என்று அமைச்சர் வலியுறுத்தினார்.
பல உறுப்பு நாடுகள் அவற்றின் தேசிய அறிவியல் படிநிலையில் மிக உயர்ந்த மட்டத்தில் பிரதிநிதித்துவப்படுத்தப்படுகின்றன என்பதைக் குறிப்பிடுகையில், கோவிட் தொற்றுநோயை எதிர்த்துப் போராடும் போது செய்ததைப் போல, இந்தக் குழு மிகப்பெரிய உலகளாவிய சவால்களை எதிர்கொள்ளும் திறனைக் கொண்டுள்ளது. இந்தியாவின் ஜி 20 தலைமையின் போது, உலகளாவிய ஆராய்ச்சி மற்றும் கண்டுபிடிப்புகளை மேம்படுத்துவதில் நாங்கள் உறுதியாக உள்ளோம் என்று அவர் கூறினார்.
சமீப காலமாக, விண்வெளி ஆய்வு, செயற்கை நுண்ணறிவு, உயிரி தொழில்நுட்பம் முதல் நானோ தொழில்நுட்பம் என பல துறைகளில் அதிநவீன கண்டுபிடிப்புகள் மற்றும் முன்னேற்றங்களில் விஞ்ஞானிகள் மற்றும் ஆராய்ச்சியாளர்கள் முன்னணியில் உள்ளனர். இது ஒட்டுமொத்த மனிதகுலத்திற்கு நன்மை பயக்கும் என டாக்டர் ஜிதேந்திர சிங் கூறினார்.
பருவநிலை மாற்றம் மற்றும் இயற்கை வளங்கள் குறைந்து வரும் சவால்களுடன் உலகம் போராடி வருவதால், புதுப்பிக்கத்தக்க எரிசக்தி ஆதாரங்களை திறமையாகப் பயன்படுத்துவது இன்றியமையாததாகிறது. ஜி-20 உறுப்பினர்கள் நமது நிகர பூஜ்ஜிய இலக்குகளுக்கு உறுதியுடன் இருக்க வேண்டும் என்றும், நிலையான வளர்ச்சி மற்றும் புதுப்பிக்கத்தக்க ஆற்றலில் தொடர்ந்து பணியாற்ற வேண்டும் என்றும் அவர் வலியுறுத்தினார், மேலும் சமீபத்திய ஆண்டுகளில் சூரிய மற்றும் காற்றாலை மின் நிறுவுதல்களில் உலகம் கணிசமான வளர்ச்சியைக் கண்டுள்ளது குறித்து அவர் திருப்தி தெரிவித்தார். எரிசக்தித் துறையில் புரட்சியை ஏற்படுத்தக்கூடிய வழிகளைக் கண்டுபிடித்து உருவாக்க நமது விஞ்ஞானிகள் அயராது உழைத்து வருகின்றனர், அதை தூய்மையானதாகவும், மலிவானதாகவும், அனைவருக்கும் அணுகக்கூடியதாகவும் ஆக்குகிறார்கள் என அமைச்சர் கூறினார்.
சூறாவளி, சுனாமி, நிலச்சரிவு, காட்டுத் தீ போன்ற பல்வேறு இயற்கை அபாயங்களைக் கணிக்கவும் கண்காணிக்கவும் ஜி-20 சமூகம் மேம்பட்ட விண்வெளி தொழில்நுட்பங்களைக் கொண்டுள்ளது என்று டாக்டர் ஜிதேந்திர சிங் சுட்டிக்காட்டினார். இந்த தொழில்நுட்பங்களின் தயாரிப்புகளை G-20 க்கு வெளியே உள்ள நாடுகளுக்கும் பகிர்ந்து கொள்ள வேண்டியதன் அவசியத்தை அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1937440
----
(SM/PKV/KRS
உள்நாட்டு விமானப் போக்குவரத்து அமைச்சகம்
உயிர்காப்பு உடான் விமான சேவைகள் மூலம் 70,000 கிலோ மீட்டருக்கு அதிகமான வான்வழி பயணம் மேற்கொள்ளப்பட்டுள்ளது
உயிர்காப்பு உடான் சரக்கு விமான சேவைகள் மூலமாக, 74 சேவைகளில் 56 சேவைகள் ஏர் இந்தியா குழுமம் மூலம் அளிக்கப்பட்டுள்ளது. 2020 மார்ச் 26 முதல் 31 ஆம் தேதி வரையிலான ஆறு நாட்களில், ஏர் இந்தியா, அலையன்ஸ் ஏர், இந்திய விமானப்படை, பவன் ஹன்ஸ் மற்றும் தனியார் விமானங்கள் மூலம் விமான சேவைகள் அளிக்கப்பட்டுள்ளன. உயிர்காப்பு உடான் விமான சேவைகள் மூலம் இதுவரையில் 70 ஆயிரம் கிலோ மீட்டருக்கும் அதிகமான வான்வழி பயணம் மேற்கொள்ளப்பட்டு, 38 டன்கள் அளவுக்கு சரக்குகள் கையாளப்பட்டுள்ளன.
குறைந்த எடையுள்ள அதிக எண்ணிக்கையிலான மாஸ்க்குகள், கையுறைகள் மற்றும் இதர பொருட்கள் இதில் பெரும்பகுதியாக இருந்தன. இவற்றுக்கு குறைந்த எடையிலான பொருட்களுக்கு அதிக அளவிலான இடம் தேவைப்படுகிறது.
(Visitor Counter : 81
சிறப்பு சேவைகள் மற்றும் கட்டுரைகள்
சென்னை துறைமுகத்தில் மத்திய அரசின் துறைமுகங்கள், கப்பல் போக்குவரத்து, நீர்வழிப்பாதைகள் அமைச்சகத்தின் செயலாளர் டாக்டர் சஞ்சீவ் ரஞ்சன் இன்று ஆய்வுப் பணிகளை மேற்கொண்டார்
சென்னை துறைமுகம் மற்றும் காமராஜர் துறைமுகத்தின் செயல்பாடுகள், சுதந்திரத்திற்கு பிந்தைய 100 ஆண்டுகளுக்கான அமிர்தகாலம் முழுமைக்கும்  இவற்றின் விரிவடைந்த பெருந்திட்டம் ஆகியவற்றை மத்திய துறைமுகங்கள், கப்பல் போக்குவரத்து, நீர்வழிப்பாதைகள் அமைச்சகத்தின் செயலாளர் டாக்டர் சஞ்சீவ் ரஞ்சன் இன்று ஆய்வு செய்தார்.
இந்த துறைமுகத்தின் மாபெரும் வளர்ச்சித் திறனையும் முயற்சிகளையும் அவர் பாராட்டினார். பிரதமரின் விரைவுசக்தி தேசிய பொருள்போக்குவரத்து இணையப்பக்கம் – கடற்பகுதி உள்ளிட்ட மத்திய அரசின் டிஜிட்டல் முயற்சிகளை டாக்டர் சஞ்சீவ் ரஞ்சன் எடுத்துரைத்தார். பொருள் போக்குவரத்து துறையின் ஒட்டுமொத்த மேம்பாட்டில் பேரார்வத்துடன் பங்கேற்குமாறு அதிகாரிகளை அவர் கேட்டுக் கொண்டார்.
பின்னர் நடைபெற்ற பல்துறை பணியரங்கில் இந்திய தேசிய நெடுஞ்சாலைகள் ஆணையத்தின் மண்டல அதிகாரியான பொது மேலாளர் திரு எஸ் பி சோமசேகர் பேசுகையில், இந்தப் பிராந்தியத்தில் வரவிருக்கும் சாலைப் போக்குவரத்து திட்டங்கள் பற்றி விவரித்தார். மதுரவாயல் – சென்னை துறைமுகம் இடையேயான மேல்மட்ட சாலைத்திட்டத்தின் தற்போதைய நிலை பற்றியும் அவர் கூறினார்.
தெற்கு ரயில்வேயின் முதன்மை தலைமை செயல்பாட்டு மேலாளர் திருமதி நீனு இட்டியேரா பேசுகையில், போக்குவரத்தில், கரியமில வாயு வெளியேற்றத்தைக் குறைக்கவும், சென்னை நகர சாலைகளில் போக்குவரத்து நெரிசலையும், பொருள் போக்குவரத்துக்கான செலவுகளைக் குறைக்கவும், சரக்கு ரயில் போக்குவரத்தை மேம்படுத்த ரயில்வே தயார் நிலையில் இருப்பது பற்றி கூறினார்.
இந்தப் பணியரங்கில், நிறைவுரையாற்றிய டாக்டர் சஞ்சீவ் ரஞ்சன் உலக அளவில் தகவல் தொழில்நுட்பத் துறையில், தமிழ்நாட்டின் பங்களிப்பை பாராட்டினார். இந்தப் பிராந்தியத்தின் மனித சக்தி மூலம், பிரதமரின் விரைவு சக்தி முன்முயற்சியும், தேசிய சரக்குப் போக்குவரத்து இணையபக்கம் – கடற்பகுதி, என்பதும் மகத்தான வெற்றி பெறும் என்று அவர் நம்பிக்கைத் தெரிவித்தார்.
முன்னதாக, இரண்டு நாள் பயணமாக சென்னை வந்துள்ள டாக்டர் சஞ்சீவ் ரஞ்சனை சென்னை துறைமுக ஆணையத்தலைவர் திரு சுனில் பாலிவால் மற்றும் அதிகாரிகள் வரவேற்றனர். இதைத் தொடர்ந்து மரக்கன்றுகள் நடும் விழா நடைபெற்றது. காமராஜர் துறைமுக செயல்பாடுகள் குறித்து நாளை  அவர் ஆய்வு செய்வார்.
-------
SM/SMB/KPG/KRS
(Visitor Counter : 86